детски надбавки
<p>детски надбавки (kindergeld) получават всички семейства, независимо от дохода. принципно те се изплащат за всички деца до 18-годишна възраст. ако детето ви е безработно, детски надбавки се изплащат докато то навърши 21 години. ако детето е в процес на обучение, вие получавате детски надбавки докато то навърши 25 години.</p><p>за детски надбавки следва да кандидатствате писмено. обикновено за тях отговаря <a href="https://con.arbeitsagentur.de/prod/apok/metasuche/suche/dienststellen" target="\_blank">семейната каса</a> на федералната служба по заетостта.  детските надбавки възлизат на по 204 евро месечно за първото и второто дете, на 210 евро за третото, както и на 235 евро за всяко следващо дете. при определени условия деца с чуждо гражданство също имат право да получават детски надбавки.</p><p>допълнителна подробна информация за отделните обезщетения и помощи ще намерите на уеб страниците на <a href="http://www.bmfsfj.de" target="\_blank">федералното министерство за семейството</a>, както и на т. нар. „семеен портал“ (familienportal). използвайте също и <a href="https://www.infotool-familie.de" target="\_blank">инфотула (infotool)</a> на федералното министерство за семейството. по този начин – въз основа на минимални данни – можете да установите какви семейни помощи са приложими във вашия случай.</p><p></p>